
Kedves új sporttársunk!
Örülök, hogy ezt a szép és kemény küzdősportot választottad!

A Kick-box Amerikából és Angliából indult el világhódító útjára. Igazi gyökerei azonban a Távol-keleten, a karatéban, a kung-fuban és a taekwon-doban találhatók. A Kick-box sportolók az edzéseken és versenyeken egészségük megóvása érdekében védőfelszerelést viselnek.

A Kick-box sportban az edzésmunka fő célja a versenyzés, de nem kötelező versenyezned.

Ha edzésre jössz, az alábbi szabályokat tartsd be!
1. Az edzés előtt 15 perccel érkezz meg, hogy legyen időd az átöltözésre!

2. Edzésről soha ne késs!

3. Az edzőterembe (dozsóba) belépni vagy onnan kimenni csak edződ tudtával és engedélyével lehet. Belépéskor, kilépéskor köszönni kell (ossz)!

4. Ha az edzés elkezdődött, a későn jövők az ajtóban, japánülésben kötelesek várakozni. Bekapcsolódni az edzésbe csak engedéllyel, a késésért járó büntetés-/fekvőtámaszok/ elvégzése után lehet!

5. Az öltöző rendjére ügyelj, saját holmidat rendben rakd le, másét ne dobáld szét! Az öltözőt tartsd tisztán!

6. Tiszta öltözetben, tiszta lábbal, rövidre vágott körömmel vegyél részt az edzésen!

7. Öltözet: fekete pólótrikó, melegítő alsó vagy fekete kick-box nadrág. Ha van, viselj övet is! Fejlődésed érdekében minél hamarabb szerezz be kesztyűt is!

8. Az edzés előtti rövid időt gyakorlásra, lazításra fordítsd! A dozsóban mindig csendben, fegyelmezetten kell viselkedni! Minél hamarabb tanuld meg a dozso - etikettet, hogy be tudd tartani a viselkedési szabályokat!

9. A Kick-boxban a megszerzett tudást övfokozatok jelzik. A kialakult rangsort tisztelned kell! Minél hamarabb tanuld meg az övfokozatok sorrendjét, és a sorakozónál ennek megfelelően helyezkedj el!

10. Ha megszólítasz egy nálad magasabb övfokozatú sportolót, hajolj meg és köszönj (ossz)! Ha az utcán vagy bárhol találkozol sporttársaiddal, edzőiddel, ugyanígy köszönj nekik!

11. Légy szerény, az edzésen tanultakkal ne kérkedj! Aki verekedést kezdeményez, nem járhat 1 hónapig edzésre!

12. Edzés után a mosdóban tisztálkodj meg! A tisztálkodáshoz hozz törölközőt!

13. Ha van nálad mobiltelefon, az edzés idejére kapcsold ki!

14. A tanfolyamdíjat befizetésének ideje: minden hónap 15.-e. A tanfolyamdíj jelenleg 1.500.-Ft/hó. Ha késik a tandíj befizetése, akkor arra hetente 500.-Ft a késedelmi díjat számolunk fel.

15. Szüleid, ismerőseid minden hónap utolsó edzését megnézhetik, a többi edzést lehetőleg ne zavarják!

Remélem, tartós barátságot kötsz a Kick-box sporttal! Ehhez erőt és egészséget, kitartást kívánunk:

Weblap cím: http://www.fuzesgyarmatkickbox.hu/

